Inligting Wat Jou Eiendomsagent Jou Dadelik Oor Moet Adviseer
You are here: Home / Blog / Inligting Wat Jou Eiendomsagent Jou Dadelik Oor Moet Adviseer
Die eiendomslandskap het verander. Ons het Just Property-franchise-eienaars, agente en bestuurders van regoor die land gevra om ons te vertel watter advies hulle jou sou gee indien jy nou oorkant hul lessenaar sou sit.
Wat kopers nou moet weet
"Geld was baie lanklaas so goedkoop om te leen soos tans," sê Graham Ross, bestuurder van Just Property Blouberg. "As jy besluit het om eiendom te koop, is dit nou die tyd. Jy mag selfs dalk bevind dat jy 'n groter verband kan bekostig, wat jou in 'n area kan plaas waar jy 'n jaar gelede nie sou kon bekostig om te koop nie."
Suzette Moco, 'n Just Property-agent in Port Elizabeth, stem saam en voeg by: "Laer rentekoerse en hereregte het almal se kanse op finansiering en eiendomsbesit verbeter. My raad aan kopers sou wees om eers uit te vind vir watter verbandbedrag hulle kwalifiseer. Wanneer jy jou ideale huis sien, moet jy gereed wees om op te tree. In baie areas is daar beperkte voorraad, en die winskopies word vinnig opgeraap."
"Aan die ander kant, waar daar baie voorraad op die mark is," sê Hendrik van den Berg, franchise-eienaar van Just Property N1 City in Kaapstad, "is my advies om aan jou agent 'n definitiewe lys van al jou vereistes te verskaf. Kyk na soveel huise as wat jy kan en moenie 'n vinnige of impulsiewe besluit nie; wanneer jy gereed is, gebruik dan die kopermark tot jou voordeel en maak 'n redelike en realistiese aanbod - dit mag dalk net aanvaar word."
Yolanda Cornelius, die franchisehouer van Just Property Zululand & Dolfynkus, neem 'n meer langtermynbeskouing met haar raad: "Ek moedig huurders aan om te streef daarna om eendag kopers te word. As dit nie nou die regte tyd vir jou is nie, fokus solank daarop om jou krediet te versterk. Wanneer jy dan gereed is om te koop, doen deeglike markverwante navorsing en soek ook veral vir die regte eiendomsagent."
Wat verkopers nou moet weet
"Eiendomme wat verkeerdelik geprys word wanneer dit te koop aan gebied word, kan voornemende kopers laat dink dat daar iets fout is daarmee as dit te goedkoop voorkom," sê Van den Berg. "Bied dit teen die regte prys aan, en sodoende sal jy dit baie makliker verkoop."
Kate Grieshaber, die franchise-eienaar van Just Property Lephalale, voeg by: "Indien jy moet verkoop, moet jy onderhandelbaar wees oor jou prys. Wees ook seker dat jy weet hoeveel jy sal moet inbetaal met betrekking tot byvoorbeeld kansellasiefooie / munisipale tariewe / sertifikate van nakoming (gas, elektrisiteit en water), en meer. Ons sien gereeld tekorte."
"Dit is belangrik dat jy jouself op hoogte hou van jou verantwoordelikhede, sodat daar geen onaangename verrassings is nie," stem Moco saam. "My raad het betrekking op Covid-19-beperkings en veiligheidsmaatreëls wat nagekom moet word: daar moet streng protokolle gevolg word vir skou- en oop huise. Die ideaal is dat jy slegs kyk na gekwalifiseerde kopers en ook verseker dat afsprake nie met mekaar bots nie - en sien geldige kopers een vir een op verskillende tye. Stel 'n agentskap aan met 'n groot databasis van gekwalifiseerde kopers, asook een wat tegnologies vaardig is om te verseker dat jou eiendom maksimum blootstelling kry."
Op hierdie punt voeg Ross by: "3D-beeldmateriaal en video's is belangrik in die tyd van COVID-19. Kies 'n agentskap wat jou hierdie voordeel kan bied bo mededingende verkopers."
Wat verhuurders nou moet weet
Die konsensus is: kyk mooi na goeie huurders. 'As jy 'n goed betalende huurder het, behou hul sover moontlik, selfs al beteken dit dat jy die huurbedrag moet verminder. Aangesien Covid-19 die arbeidsmark beïnvloed, word dit moeiliker om goeie huurders te vind, en sommige huurders kanselleer kontrakte in hul strewe na goedkoper verblyf,"sê Ross.
Van den Berg stem saam en voeg by dat as dit die beste manier om 'n huurooreenkoms met 'n huidige, goeie huurder te verseker in ruil vir geen verhoging van die huur nie, is dit dikwels die moeite werd. Brian van Wijk, franchisehouer van Just Property Midrand, brei nog verder uit: "My advies aan verhuurders wat vakatures in die oog staar, is om hul maandelikse huur te verminder - eerder 'n effens laer, maar stabiele inkomste, as absoluut geen inkomste nie."
"Beskerm jouself teen huurgeld wat nie betaal word nie of huurders wat net oornag verdwyn met RENTSECURE, wat jou huurinkomste waarborg," sê Cherise Botha, 'n huuragent-intern by Just Property Margate. "Hou jou tariewe, belastings, heffings en nutsrekeninge op datum - wanneer rekeninge agter raak, is daar 'n risiko van ontkoppeling. Dit maak die lewe moeilik vir huurders wat as gevolg daarvan kan besluit om jou eiendom te ontruim, "voeg sy by.
Cornelius stem saam: "Huurders hou nie daarvan om saam met probleme te leef nie! Gereelde instandhouding is belangrik - plaas geld opsy vir noodgevalle."
Ontdek die tien beste huurfunksies wat goeie huurders sal lok deur die volgende skakel te besoek: https://just.property/blog/the-top-10-rental-features-that-will-attract-lekker-tenants/
Wat huurders nou moet weet
Ross raai huurders aan om oor hul huurbedrag te onderhandel wanneer hul huurkontrak hernu moet word; riglyne bestaan vir die berekening van huurplanne, maar dit wissel, afhangende van die verhoging van verhuurders en huurders se individuele omstandighede.
"As jy probleme ervaar om jou huur te betaal, moet jy dit met jou agent deel en reëlings daarvoor tref," sê Botha en van den Berg. "As jy eers op die swartlys verskyn, is dit baie moeilik om daarvan af te kom."
"Die ander raad is ook om goed na die huureiendom self te kyk," sê van Wijk. "Jy wil seker maak dat jou deposito aan jou terugbetaal word. Probeer ook om 'n bietjie geld weg te sit wanneer jy in staat is, sodat jy eendag 'n deposito kan neerlê wanneer jy gereed is om na 'n huis te soek om te koop."
Wat eiendomsbeleggers nou moet weet
"As 'n belegger, moet jy die regte berekeninge maak. Koop in die beste area wat jy kan bekostig om maksimum groei te behaal. In hierdie mark kan en moet jy oor die prys onderhandel," sê Grieshaber.
Ross brei hierop uit: "Ontwikkelaars is bereid om uitstekende bekendstellingspryse vir nuwe ontwikkelings aan te bied om belangstelling te skep. Skakel 'n ontwikkelingsgerigte agent wat jou eers in hierdie ontwikkelings kan inkry om die inleidende pryse vir jou te verseker. Dit kan 'n groot verskil as 'n belegging maak."
Barry Reed, die handelsmakelaar vir Just Property Berea, adviseer kliënte oor die opbrengste wat hulle van verskillende soorte eiendomme in verskillende gebiede kan verwag. "Studentehuisvesting en die kleinhandelsektor het huurgeld verloor tydens zekere van die pandemie beperkings; met die moontlikheid van toekomstige beperkings, kan opbrengste van 13% tot 15% verwag word. Eiendomme wat deur die regering beset word en wat nie deur beperkings geraak word nie, het 'n laer opbrengs van 10% tot 12%. Nywerheidseiendomme in gesogte gebiede, soos Durban-Suid, is nie deur Covid-19 en beperkinge geraak nie, en dus kan opbrengste van 10% tot 12% verwag word. Maar daar is 'n oorvloed kantoorruimte op die mark, en dit is 'n groot risiko, al is dit beset, aangesien dit tans baie moeilik is om huurders te vervang."
Moco bied 'n slotwoord aan beleggers, huurders, verhuurders, verkopers en kopers: "Wat jou fokus ook al is, dit is belangrik om te weet watter riglyne jy moet volg en die kostes wat daaraan verbonde is. 'n Profesionele eiendomgsagent is 'n waardevolle gids vir alle aspekte van die eiendomsbedryf."
Pryse moet realisties wees - Verkopers moet versigtig wees met die prysbepaling, aangesien eiendomme wat te duur is, verseker op die mark sal bly. 'n Professionele waardasie van die eiendom moet gedoen word om jou te help om 'n markverwante prys te bepaal. Verwyder emosies en konsentreer eerder op die feite.
Samewoning neem toe - Die behoefte om onkostes in 'n wisselvallige ekonomie te verminder, het gelei tot 'n toename in die vraag na mede-woonruimtes. In die meeste gevalle vind daar die samewoning van familie en vriende plaas.
Tuis is waar die kantoor en die tuisskool is - baie belê nou in hul huise om te verseker dat hulle geskik is vir besigheid, ontspanning en tuisonderrig. Ander, om meer ruimte vir dieselfde prys te kry, is besig om na afgeleë gebiede te verhuis. Hulle hoef nie meer naby die kantoor te wees nie - afstandwerk word vinnig die norm.